Kėdainių Dotnuvėlės tiltas

Kėdainių Dotnuvėlės tiltas, praeityje Dariaus ir Girėno tiltas – kelių tiltas Kėdainiuose, J. Basanavičiaus gatvėje, nutiestas per Dotnuvėlės žemupį šalia Kėdainių tvenkinio užtvankos, 150 m į pietvakarius nuo geležinkelio viaduko. Iki kelių  tilto per Dotnuvėlę driekiasi Centrinio parko pakrantės, patenkančios į valstybės saugomos Kėdainių dvaro sodybos teritoriją. J. Barsanavičiaus gatvė sutampa kelio  maršrutu. Šia trasa tarpukaryje buvo tiesiamas Aukštaičių plentas. 

 Istorija 

Praeityje medinis kelių tiltas Dotnuvėlę kirto pro vandens malūną, dabartinio Kėdainių užtvankos pėsčiųjų tilto vietoje. Statant Aukštaičių plentą iškilo būtinybė svarbiame kelyje turėti tvirtą tiltą. Šalia medinio tilto žemupio pusėje pastatytas naujas gelžbetoninis, vienos angos tiltas su monolitine briaunotąja perdanga. Malūno tiltas vėliau, 4-ojo dešimtmečio pabaigoje, buvo išardytas.

1932–1934 m. vyko naujojo tilto statybos.Naujo tilto per Dotnuvėlę Kėdainiuose statybos pradžia, 1932 m. limis.lt, 1932Naujo tilto per Dotnuvėlę Kėdainiuose statyba, 1933 m. limis.lt, 1933 1934 m. ant tilto surengtos iškilmės Dariaus ir Girėno vardo suteikimo gatvei ir tiltui proga.Iškilmės Kėdainiuose tilto bei gatvės Dariaus ir Girėno vardo suteikimo proga e-kinas.lt, 1934 Pasak žurnalisto, visuomenės veikėjo Stanislovo Tijūnaičio, tiltas buvo pavadintas lakūnų Dariaus ir Girėno vardu, o jo statyba kainavo 110 000 litų.Naujo tilto per Dotnuvėlę Kėdainiuose statyba, 1934 m. limis.lt, 1934

Kitame istoriniame šaltinyje nurodyta, kad gelžbetoninis Dotnuvėlės tiltas užbaigtas statyti 1932 m., buvo 26,5 m ilgio, 11 m pločio, 6,05 m aukščio.Akiras–Biržys. Lietuvos miestai ir miesteliai. T. 3: Kėdainių apskritis  p. 155

Tarpukario statybos tiltas per Antrąjį pasaulinį karą, 1944 m., susprogdintas atsitraukiančios vokiečių kariuomenės. Atstatytas pokaryje. 

1956 m. per Dotnuvėlę pastatytas vieno tarpatramio, sijinis, 24 m ilgio tiltas.Henrikas Kebeikis. TILTAS PER DOTNUVĖLĘ KELYJE ARISTAVA-KĖDAINIAI-CINKIŠKIAI lietuvai.lt p. 368 1972 m. tiltas rekonstruotas: praplatintas, pritaikytas išaugusio transporto srautams.

2015 m. nustatyta bloga tilto laikančiųjų konstrukcijų būklė, pradėta rengti rekonstrukcijos projektą.

2019 m. dirbti pradėjusi naujoji Kėdainių valdžia kreipėsi į Kelių direkciją dėl J. Basanavičiaus gatvės ir jos tiltų, kuriais vyksta sunkiasvorio transporto eismas, sutvarkymo.Pagrindinę gatvę ir tiltus gali suremontuoti ir be savivaldybės pinigų rinkosaikste.lt 2019-10-31 2022 m. nuvirtus daliai tilto turėklų, pastatyti laikini nauji metaliniai turėklai, leista pėstiesiems naudotis abiem šalitilčiais.Pagrindinėje miesto gatvėje pradėjo byrėti tiltas rinkosaikste.lt 2022-01-07Įrengti laikini tilto atitvarai, kapitalinis remontas – kitais metais rinkosaikste.lt 2022-04-01 Artimiausiais metais numatyta tilto rekonstrukcija.Kelio Nr. 229 Aristava–Kėdainiai–Cinkiškiai 6,145 km tilto per Dotnuvėlę rekonstravimas cvpp.eviesiejipirkimai.lt, 2024 

 Tilto duomenys 

2016 m. duomenimis,Kelio Nr. 229 Aristava–Kėdainiai–Cinkiškiai ruožo nuo 5,860 iki 10,214 km kapitalinio remonto techninio darbo projekto parengimas ir projekto vykdymo priežiūra. Tiltas per Dotnuvėlę.7z eviesiejipirkimai.lt tilto ilgis – 20,24 m, perdangos plotis – 17,27 m. Perdangoje sudėtos 8 skirtingo skerspjūvio tėjinės sijos. Važiuojamosios dalies plotis – 10,3 m, ją sudaro dvi eismo juostos po 5,15 m. Įrengti du skirtingo pločio šaltilčiai.

Pagal rekonstrukcijos projektą, gelžbetoninį sijinį tiltą numatyta išardyti, jo vietoje kelio pylime ant naujų pamatų pastatant plieninę gofruotą arką. Jos plotis (tarpatramis) – 8,8 m, vidinis aukštis – 4,4 m.

 Šaltiniai 

 Nuorodos 

 Atvirukas su Lietuvos vaizdu iš P. Rusecko leidinio "Lietuva", 3 serija. Malūno tvenkinys Kėdainių miesto parke ant Dotnuvėlės upės europeana.lt

Kategorija:Kėdainių statiniai
Kategorija:Lietuvos sijiniai tiltai
Kategorija:Kėdainių rajono tiltai